google/wiki40b huggingface dataset:
University of Foreign Military and Cultural Studies

University of Foreign Military and Cultural Studies (UFMCS) er en skole som driver opplæring i anvendt kritisk tekning, underlagt Combined Arms Center (CAC) i United States Army. Skolen ligger på Fort Leavenworth i Kansas.
Den tilbyr fem kurs, blant annen innen såkalt redteaming, kognitiv bias, kulturell empati og selvbevissthet, og mottiltak mot gruppetenkning.
Brian Aitken

Brian Aitken er en medie- og markedsentrepenør som ble arrestert og satt i fengsel for å være i besittelse av håndvåpen legalt kjøpt i Colorado, USA og transportert i New Jersey fra en bopæl til en annen. Hans sak har blitt en kamparena for de som støtter opp om våpenkontroll (gun control) og motstandere etter han ble dømt til syv år i fengsel. Den 20. desember 2010 signerte New Jersey guvernøren Chris Christie et brev som beordret øyeblikkelig frigivelse av Aitken fra Mid-State Correctional Facility. I omtrent et år fra januar 2011 til january 2012 var Aitken direktør i nye medier for amerikas elsdste fritt markeds-organisasjon «The Foundation for Economic Education» og snakket åpent om frihet.
Den 30. mars 2012 ble to av de tre domfellelsene opphevet av New Jersey Superior Court, Appellate Division og den 4. april 2012 the forkastet staten New Jersey den utestående påtalen om ulovlig oppbevaring av våpen ('Illegal Possession of Firearms').
Oryctes amberiensis

Utseende

En stor (40-45 millimeter), avlang, blank, rødbrun til svart hornbille. Hannen har et kraftig, langt, krumt, litt båndformet horn på hodet, thorax er bredt uthulet foran, uthulingen dekker mye av oversiden og har grov, nettmasket mikroskulptur og et kort horn på hver side. Hunnen har ikke noe horn i pannen eller uthuling på thorax. Dekkvingene er glatte og blanke.

Utbredelse

Arten er utbredt på Madagaskar.
IAAF Combined Events Challenge 2019

IAAF Combined Events Challenge 2019 er en serie med friidrettsstevner innen mangekamp, der det til slutt kåres vinnere sammenlagt i klassen for menn og kvinner. Serien arrangeres av IAAF.
Hjärtats melodi

Hjärtats melodi er et musikkalbum med Stefan Sundstrøm, utgitt i 2004.
Arne Vinje (sjakkspiller)

Sjakk-karriere

Arne Vinje vant junior-NM i sjakk i 1959.
Han spilte seg deretter raskt inn i den norske eliten, og debuterte på det norske landslaget i Sjakk-OL (lag-VM i sjakk) i 1962. Han deltok i sjakk-OL også i 1964, 1970 og 1982, på 4. bord de to første gangene og 3. bord de to siste. Han klarte +19 =11 -13, 24,5 poeng på 43 parti, 57,0 % skår.
Utenom de to norgesmestertitlene i 1965 og 1968 hadde han en rekke gode plasseringer i Norgesmesterskapet i sjakk.

Stormester i fjernsjakk

Arne Vinje ble etter hvert mindre aktiv i nærsjakk, og satset i stadet på fjernsjakk, med svært gode resultat. Han ble Internasjonal mester i fjernsjakk ved å vinne den 51. Europamesterskapet i fjernsjakk 1994-1998, med 12 poeng på 14 parti. og deretter Stormester i fjernsjakk i 2001 ved å dele førsteplassen i 3/4-finala til det 17. VM i fjernsjakk, med 10,5 poeng på 16 parti.
Gimme Shelter (film)

Utgivelse

Lydopptak fra Madison Square Garden ble brukt til konsertalbumett 'Get Yer Ya-Ya's Out!', utgitt i 1970. På 40-årsjubileumsutgaven finnes DVD med flere filmopptak fra MSG, blant dem et annet opptak av «(I Can't Get No) Satisfaction».
Konsertene ble filmet med 16mm-film og var ikke planlagt for kino, men ble senere forstørret til 35mm-film. Gimme Shelter hadde kino-premiere i USA 6. desember 1970.

I andre media

Jim Carrey i The Cable Guy: In a little Rockumentary called Gimme Shelter the Oakland chapter of the Hells Angels had their way, now it's my turn.
Smalltown Supersound

Smalltown Supersound er et uavhengig norsk plateselskap med røtter i Flekkefjord, men som nå er basert i Oslo. Plateselskapet har hovedvekt på elektronisk musikk og nye former for jazz. Selskapet gir ut plater med bl.a. Jaga Jazzist, Kim Hiorthøy, Lasse Marhaug, Bjørn Torske, 120 Days, Mental Overdrive, Razika, Jazzkammer og Monopot. Under-labelen Smalltown Superjazzz er dedikert til "jazz med punk-holdning".
Smalltown Supersound ved selskapets leder Joakim Haugland fikk i 2007 Bjellesauprisen fra FONO.
7. august

Navnedag

Didrik, Doris.
Nei så tjukk du har blitt

Musikkvideo

Musikkvideoen ble filmet fra 15. til 18. november 1999. Videoen viser medlemmene spiller sangen med bilder av godteri og snacks i bakgrunnen. Deler av videoen ble filmet på OB Studios. Senere drar Tore Halvorsen og Ole Ødegård på en dagligvarebutikk og handler. De fyller handlevogna med masse matvarer, som f.eks. seterrømme, pizza, peanøtter osv. Senere i videoen drar Halvorsen på et kjøpesenter, der han møter en lattermild kamerat som spilles av Viggo Sandvik. Etterpå drar Halvorsen og Ødegård på et treningssenter, hvor de sykler på spinningssykler.
Matthew Richards

Biografi

Matthew Richards, som gikk på Derby County sitt fotballakademi, skrev under på sin første profesjonelle fotballkontrakt i desember 2006. Han signerte på en to og et halvt år lang kontrakt med Derby County den samme dagen som han fylte 17 år, og denne kontrakten binder han til klubben ut 2008/09-sesongen. Han hadde ikke noe draktnummer for Derby i 2006/07-sesongen, men foran 2007/08-sesongen har han fått tildelt draktnummer 34. Han har fortsatt ikke spilt noen obligatoriske kamper for the Rams, men 6. september 2007 erstattet han Steve Howard i det 62. spilleminutt i en testimonialkamp Derby spilte mot skotske St Mirren.
Chiotas vannkraftverk

Chiotas vannkraftverk er et pumpekraftverk i Piemonte i det nordlige Italia. Det ligger nesten helt inntil grensen til Frankrike langt sørvest i provinsen Piemonte, og i luftlinje rett nord for Monaco. Anlegget stod ferdig i 1981, og installert, total vannkraftkapasitet fra begge reservoar er 1 184 MW.
Chiotas-demningen er en betong buedam som demmer opp Lago del Chiotas som øvre reservoar for kraftanlegget. Kraftverket og demningen opereres av energiselskapet ENEL.
Fallhøyden (hydraulic head) er på hele 1.070 meter.
Ptiloneuridae

Utseende

Middelsstore til nokså store, brune eller rødbrune støvlus (4-6 mm). Antennene består av 13 ledd, føttene er tre-leddete. Forvingen har hår på undersiden, ved bakhjørnet er det to analårer, cellen areola postica er ikke forbundet med lengdeåren M (medialåren, midt i vingen).

Levevis

Disse artene er funnet i skog og på bergvegger.

Utbredelse

De fleste artene lever i den Neotropiske økosonen, men noen er også funnet i det sørlige Nord-Amerika.
Maximilian II Emanuel av Bayern

Bakgrunn

Han ble  født i München med Ferdinand Maria av Bayern og Henriette Adelaide av Savoie (d. 1676) som foreldre. Besteforeldrene på morssiden var Victor Amadeus I av Savoie og Christine Marie av Frankrike. Christine Marie var den andre datteren til Henrik IV av Frankrike og hans andre kone.

Militær

Maximilian Emanuel etterfulgte faren sin som kyrfyrst i 1679.  Han deltok i 1683 i den store tyrkiske krig utenfor Wien, utmerket seg de følgende årene ved Gran, Buda, Mohács og Beograd, og ble i 1690 den keiserlige general ved Rhinen og kjempet hver etterfølgende sommer helt til freden i Rijswijk (1697) ved Rhinen, i Italia eller i De spanske Nederlandene, hvor han var guvernør fra 1691. I 1698 ble sønnen hans med Maria Antonia av Østerrike, kurfyrsten Joseph Ferdinand, gjennom testamente innsatt som arvtaker av hele det spanske monarkiet, men den unge prinsen døde den 6. februar 1699, og dermed sluttet de strålende utsiktene for familien. I mellomtiden hadde Maximilian Emanuel i 1694 giftet seg med datter til polske kongen Johan III Sobieski, Theresa Kunigunda.
Da den spanske arvefølgekrigen brøt ut (1701), sto han ved siden av broren sin, kurfyrste Joseph Clement av Köln i Frankrike, istedenfor keiseren, lokket av løfter om kongelig aktelse, og om mulig kanskje få overta keiserkronen etter Leopold I døde. I løpet av krigen kommanderte han med stor heder, men ble så i 1704 som følge av den fransk-bayerske nederlaget på ved Höchstadt forvist fra landet sitt, og fra 1706 sammen med broren sin erklært lovløs av den nye keiseren, Josef I. Først ved freden i Baden (1714) ble dette opphevet, og Maximilian Emanuel returnerte til Bayern i 1715. Han ble etterfulgt av sin eldste sønn fra sitt andre ekteskap, Karl Albert.
Farringdon

Toponymi

Det er tallrike steder i England kalt for Farringdon. Alle har betydningen fern, «bregner», som dekker en ås. William og Nicholas de Faringdon har navn som sannsynligvis har sin opprinnelse fra et av disse stedene. De var framtredende borgere og aldermenn tidlig på 1200-tallet. Nicholas de Farindon (navnet ble ulikt stavet i ulike dokumenter) kjøpte området Farringdon i City of London i 1279, og ble dets aldermann i 1281. William de Farindon, som var gullsmed, ble også aldermann i City of London. I 1394 ble valgkretsen delt i to, et opplegg som fortsatt eksisterer i Farringdon Within og Farringdon Without.
Farringdon stasjon ble bygget nær Farringdon Road, den nordlige fortsettelsen av Farringdon Street utenfor City of London. Da den ble åpnet i 1863 ble den kalt for Farringdon Street Station. Farringdon Street ble bygget over elven Fleet i 1737 og har sitt navn fra enten valgkretsene Farringdon eller ble oppkalt etter Nicholas de Faringdon. Jernbanestasjonen ble omdøpt til Farringdon & High Holborn stasjon i 1922, og endelig til Farringdon stasjon i 1936.
Proctotrupidae

Utseende

Små til middelsstore (3 – 15 mm, de fleste under 6 mm), slanke, svarte eller rødlige vepser. Antennene er lange og trådformede. Hodet er nokså lite, skilt fra forkroppen ved en tynn "hals", med ovale fasettøyne og tre punktøyne i pannen. Forkroppen (thorax) er slank, tydelig lengre enn bred. Beina er ofte lyse, for- og mellombeina nokså korte og spinkle, bakbeina kraftigere. Vingene er velutviklede, forvingen med tydelig, mørkt vingemerke men redusert årenett. Bakkroppen er festet til forkroppen med en markert men nokså kort "stilk" (petiolus) og er nokså slank, mer eller mindre spoleformet. Hunnens eggleggingsrør stikker såvidt ut fra bakkroppsspissen og peker mer eller mindre nedover.

Levevis

Proctotrupidene er parasitoider, larvene kanleve enkeltvis eller mange sammen inne i en vert. De fleste snylter på larver av biller (Coleoptera) som lever på eller under bakken.
Det er også noen arter som snylter på andre bakkelevende leddyr: mygg av familiene soppmygg (Mycetophilidae) og sørgemygg (Sciaridae), sommerfugler av familien Oecophoridae og skolopendere av familien Lithobiidae.
Kostjantynivka

Kostjantynivka (ukrainsk Костянтинівка, russisk Константиновка) er en industriby i Donetsk oblast (provins) øst i Ukraina, ved Krivoj Torets, senteret i Kostjantynivka rajon (distrikt). Den ble i sovjettiden utviklet til et stort senter for produksjon av jern, sink, stål og glass. Byen har like under 100 000 innbyggere.

Historie

I 1870 ble Kostjantynivka grunnlagt av landeieren Nomikossov som bygde en bosetning til ære for sin eldste sønn, Kostjantyn. Tidlig på 1900-tallet utviklet Kostjantynivka seg til en industribosetning og fikk bystatus i 1932.
Årstad videregående skole

Historie

Krohnsminde videregående skole ble etablert i 1982 ved sammenslåing av Bergens Husmorskole fra 1914 og Bergens kommunale kvindelige Industriskole fra 1883. Skolebygningen, tegnet av arkitekt B. Dybwad Brochmann, ble tatt i bruk i 1977.
Bergen yrkesskole ble opprettet i 1963 for å samle undervisningstilbud som før var spredt rundt over hele byen. Teoribygget ble oppført i 1963, Verkstedsbygget i 1972.
De to skolene ligger samlet og ble slått sammen til Årstad videregående skole i 2003. Den var lenge fylkets største videregående skole, med over 1400 elever enkelte år. I 2013 ble linjen for bygg- og anleggsfag lagt ned. I 2016 startet skolen opp med de studiespesialiserende studieretningene studiespesialisering og kunst, design og arkitektur.
Isser Harel

Liv og virke

Den eksakte datoen for hans fødsel vites ikke fordi oversikten hvor denne datoen sto oppført gikk tapt under den russiske revolusjonen i 1917 eller under første verdenskrig.
Det sovjetiske regimet konfiskerte familiens eiendom, og i 1922 utvandret hele familien til Latvia. Harel var med i en sionistisk ungdomsorganisasjon, og da han var 16 år gammel begynte han forberedelsene for å immigrere til det britiske mandatet Palestina.
Under Hebron-massakren i 1929 bestemte Harel og hans venner at de skulle gjennomføre aliyah litt tidligere enn først planlagt fordi de ønsket å forsterke den jødiske bosetningen i Palestinamandatet. Harel var 17 år gammel på dette tidspunktet, men det ble utarbeidet dokumenter som sa at han var 18 år gammel og kvalifisert for britisk visum. I begynnelsen av 1930 emigrerte han til Israel.
Etter grunnleggelsen av staten Israel i 1948 var Harel med på å grunnlegge Shin Bet, og satt som direktør frem til 1952. Senere tok han over ledelsen av Mossad ett år etter at denne ble grunnlagt i 1951. Som øverste sjef for to av landets tre etterretningsorganisasjoner har Harel utøvet betydelig makt i Israels første femten år.
I 1957 mottok Israels myndigheter informasjon som indikerte at Adolf Eichmann hadde bosatt seg i Argentina. I 1959 fikk Harel det øverste ansvaret for en operasjon som gikk ut på å finne, arrestere og i all hemmelighet få Eichmann ut av Argentina, med den hensikt å få ham til Israel slik at han kunne stilles for retten.
Eichmann ble blant annet tiltalt forbrytelser mot menneskeheten, krigsforbrytelser, forbrytelser mot det jødiske folk og medlemskap i en forbudt organisasjon. Han ble funnet skyldig i desember 1961 og dømt til døden. Straffen ble gjennomført den 31. mai 1962. Harel skrev senere en bok om denne operasjonen, The House on Garibaldi Street.
Etter at han forlot Mossad ble Harel aktiv i israelsk politikk. Han ble valgt inn i Knesset ved valget i 1969. Harel mistet plassen sin Knesset etter valget i 1973.
Hammer bru

Hammer bru er ei fagverksbru i Høylandet kommune i Trøndelag. Brua krysser Søråa ved gården Hammer. Hammer bru er ca. 30 meter lang og ble bygd i 1927. Den er ei av få bevarte overbygde bruer i Norge. Slike bruer var vanligere i England og USA enn i Norge. Brua er en del av en privat vei, men ble tegnet og bygd av Statens vegvesen. Den ble gjenoppbygd etter ei tidligere overbygd bru fra 1891 og restaurert av vegvesenet på 1990-tallet. Brua er foreslått vernet i Nasjonal verneplan for veger, bruer og vegrelaterte kulturminner.
Victoriademningen

Victoriademningen er en demning med et vannkraftverk på Sri Lanka, i en innsnevring av Mahaweli Ganga-elva. Anlegget har 210 MW installert produksjonskapasitet, fordelt på tre like store turbiner. Arbeidet startet i 1978 og var ferdig i 1985.
Demningen er en betong buedam som er 122 meter høy og 520 meter lang, og demmer opp et reservoar på 22,7 km² overflateareal.
Straumøya naturreservat

Straumøya naturreservat ligger mellom Seivåg og Seines på Straumøya i Bodø kommune i Nordland. Naturreservatet har et areal på 4 470 dekar, hvorav 3 890 dekar landareal og 580 dekar vannareal. Området er vernet for å bevare et viktig våtmarksområde med stor regional verneverdi, særlig på grunn av områdets ornitologiske, myrbotaniske og limnologiske betydning, og dets funksjoner som trekk- og hekkeområde for fugl.
Duodao

Duodao (kinesisk: 掇刀区; pinyin: Duōdāo Qū) er et bydistrikt i den kinesiske provinsen Hubei, og er understilt byprefekturet Jingmen. 
Det har et areal på 639 km² og teller 222 315 innbyggere (2004).
Management buyout

Management buyout (MBO) er et engelsk begrep som også er et etablert juridisk faguttrykk innen norske selskapsledelse og finans. Begrepet kan oversettes til ledelsesoppkjøp, og viser til en form for oppkjøp der et selskaps eksisterende ledelse selv forestar et delvis eller fullstendig oppkjøp av eget selskap. Selgere i en MBO vil vanligvis være morselskapet eller private eiere.
En management buyout kan oppstå under en rekke ulike forhold. Selskapets ledelse kan overta en bedrift når selskapets gründer, eller tidligere eier, ønsker å trekke seg ut. MBO kan også oppstå ved oppkjøp av et datterselskap eller undervirksomhet i forbindelse med en omstrukturering i et større selskap eller konsern. Ledelsen kan vurdere at selskapets aksje er undervurdert og velge å kjøpe den ut for seg selv for å eie og drive det uten ekstern egenkapital. Dersom en større aksjonær ønsker å foreta en likvidasjon i sitt eierskap kan også ledelsen kjøpe ut denne i en MBO.
Livshistorieteori

Livshistorieteorien er den biologiske teorien som forsøker å forklare evolusjonen av organismenes livshistorier. Dermed er livshistorieteorien en delgren av evolusjonær økologi. Med livshistorie menes i denne sammenheng tidspunktene for (dvs. alder ved og avstand mellom) larvestadier, metamorfose, kjønnsmodning, reproduksjon og død, samt størrelsen/omfanget og aldersavhengigheten av vekstraten, fruktbarheten og yngelpleien. Alle organismer har et begrenset budsjett med resurser, og at hvor mye av resursbudsjettet som brukes på de forskjellige avhenger av dyrets biologi eller livstrategi.

K- og r-sekterte arter

Ytterpunktene i rask–langsom-gradienten betegnes ofte som r-strateger og K-strateger. Bokstavene viser til forkortelsene på populasjonens vekstrate (r) og bærekapasitet (K). «Raske» arter (f.eks. «ugress») er godt tilpasset til lave populasjonstettheter, viser en høy populasjonsvekstrate, og er derfor de første til å kolonialisere nye områder. Populasjonene deres viser ofte voldsomme svingninger i rom og tid. «Langsomme» arter er derimot optimalt tilpasset populasjonstettheter i nærheten av miljøets bærekapasitet, der populasjonen svinger forholdsvis lite på grunn av tetthetsregulering.

Livstabeller

For å sammenfatte, analysere og sammenligne effekten av de ulike livshistorieparametrene (båden innen og på tvers av arter) benytter man seg av mål som reproduktiv verdi (≈ forventet antall avkom gjennom resten av livet) og populasjonsvekstrate. Tabulariske oppstillinger av livshistorier etter aldersklasser (eller vektklasser eller livsstadier) kalles livstabell.

Darwins demon

Grunnideen i livshistorieteori er at ingen organismer kan ha «full pott» i alle livshistorieparametere. En slik organisme vil i så fall fødes fullt kjønnsmoden, kunne få så mange avkom den ville så ofte den ville og leve evig. Slike organismer finnes naturligvis ikke, men brukes av og til som tankeeksperimenter, tilsvarende Maxwells demon i fysikken.
Verdensmesterskapet i bryting

VM i bryting er verdensmesterskapet i amatørbryting, og er organisert gjennom det internasjonale bryteforbundet FILA. Det har vært konkurrert i gresk-romersk stil helt siden 1904, mens det har vært konkurrert i fristil fra 1951. Kvinnene kom inn i mesterskapet fra 1987.
Norge har arrangert mesterskapet fire ganger. I 1981 og 1985 i Oslo og Kolbotn i gresk-romersk stil og for kvinnene i 1987 i Lørenskog og 1993 i Stavern.

Mesterskap

Frem til 2005 var det vanlig at de forskjellige klassene ble arrangert i forskjellige byer.
Trutnov (distrikt)

Byer og landsbyer i Trutnov-distriktet

Batňovice - Bernartice - Bílá Třemešná - Bílé Poličany - Borovnice - Borovnička - Čermná - Černý Důl - Chotěvice - Choustníkovo Hradiště - Chvaleč - Dolní Branná - Dolní Brusnice - Dolní Dvůr - Dolní Kalná - Dolní Lánov - Dolní Olešnice - Doubravice - Dubenec - Dvůr Králové nad Labem - Hajnice - Havlovice - Horní Brusnice - Horní Kalná - Horní Maršov - Horní Olešnice - Hostinné - Hřibojedy - Janské Lázně - Jívka - Klášterská Lhota - Kocbeře - Kohoutov - Královec - Kuks - Kunčice nad Labem - Lampertice - Lánov - Lanžov - Libňatov - Libotov - Litíč - Malá Úpa - Malé Svatoňovice - Maršov u Úpice - Mladé Buky - Mostek - Nemojov - Pec pod Sněžkou - Pilníkov - Prosečné - Radvanice - Rtyně v Podkrkonoší - Rudník - Špindlerův Mlýn - Stanovice - Staré Buky - Strážné - Suchovršice - Svoboda nad Úpou - Třebihošť - Trotina - Trutnov - Úpice - Velké Svatoňovice - Velký Vřešťov - Vilantice - Vítězná - Vlčice - Vlčkovice v Podkrkonoší - Vrchlabí - Zábřezí-Řečice - Žacléř Zdobín - Zlatá Olešnice -
Weiher kraftverk

Weiher (III) kraftverk er et varmekraftverk i delstaten Saarland i det vestre Tyskland. Det har en installert produksjonskapasitet på 707 MW, fordelt på én blokk (Weiher-3).
Anlegget ble påbegynt omkring 1970 og stod ferdig i 1976. Brenselkilden er kull. Operatør er energiselskapet Saarenergie GmbH.
De totale CO2-utslippene i 2008 var ca. 1 949 000 tonn, mens det samme årets kvote var 1,637 mill tonn.
Vannpolo under Middelhavslekene 1955

Vannpolo under Middelhavslekene 1955. Vannpolo var en av flere sporter under de andre Middelhavslekene som ble arrangert i Barcelona i Spania i perioden 15. til 25. juli 1955. Det var kun herrelag som deltok i vannpoloturneringen.
Breakin'

Handling

Kelly, en jazzdanser (Lucinida Dickey) møter to breakdansere, Ozone (Adolfo Quiñones) og Turbo (Michael Chambers), som er rivalene til dansegruppen Electro Rock, med popping-danserne Popin' Pete (Timothy Solomon), Poppin' Taco (Bruno Falcon) og Lollipop (Ana Sánchez).
Heloísa Pinheiro

Bok

I 2012 utga hun selvbiografien "A Eterna Garota de Ipanema" (Editora Aleph, 160 sider, ISBN: 9788576570837).
Emphytoeciini

Utseende

Nokså små, slanke trebukker, med mønstre i brunlige, gulaktige og hvite farger.

Utbredelse

Gruppen er utbredt i Australia og Chile.
Skålvikfjorden

Skålvikfjorden er ei fjordarm av Vinjefjorden i Halsa kommune på Nordmøre. Skålvikfjorden strekker seg 9,5 kilometer sørover til Betna. Den samme geologiske renna fortsetter nord for Vinjefjorden i Solåsundet i Aure kommune.
Fjorden har innløp ved Korsneset i vest og Steinstien i øst. Den ytre delen av fjorden er bare om lag 400-500 meter brei, før den utvider seg ut ved grenda Vågland, som ligger på østsida. Innenfor Vågland ligger bygda Liabø. Mellom Vågland og Klevset på den andre sida av fjorden ligger det flere øyer og holmer. Ved Vågland drives det båtbyggeri.
Betna ligger innerst i Betnvågen på vestsida av fjordbotnen. Reitvågen ligger på andre sida, like øst for bygda Halsa. I Reitvågen ligger to bukter med strandenger, disse blei i 2002 verna som Reitvågen naturreservat.
Chameleon (Michela Pace-sang)

Bakgrunn

Michela Pace vant den første utgaven av den maltesiske utgaven av X Factor 26. januar 2019. Gjennom seieren ble hun Maltas representant i Eurovison Song Contest 2019 i Israel. Sangen hun skulle delta med, ble imidlertid valgt på et senere tidspunkt.
10. mars offentliggjorde kringkasteren PBS at Michela Pace' bidrag var «Chameleon», skrevet av Joacim Persson, Paula Winger, Borislav Milanov og Johan Alkanas. Sangen og musikkvideoen ble sluppet samme dag på Eurovision Song Contests offisielle YouTube-kanal. Den kommersielle utgivelsen skjedde imidlertid først 4. april. 
Gjennom loddtrekning ble Malta trukket til å delta i semifinale 2, torsdag 16. mai. Det endelige startnummeret, nummer 11, ble avgjort av showets produsenter. I avstemningen ble sangen blant de ti beste i semifinalen, og kvalifiserte seg dermed til finalen lørdag 18. mai. I finalen ble «Chameleon» nummer 14 av 26 deltakere.

Mottakelse

Sangen nådde førsteplass på airplay-listen til den maltesiske radiokanalen Bay 89.7. Forut for konkurransen lå den også blant de ti øverste låtene hos veddemålsbyråenes oddslister.
Catafimbria

Levevis

Disse billene har larver som lever i død ved.

Utbredelse

Arten er bare kjent fra Bolivia.
Ambulansetjeneste

Ambulansetjenestene er dedikert til å gi prehospital akuttmedisinsk behandling og/eller transport til endelig behandling, til pasienter med sykdommer og skader som pasient, eller lege mener utgjør et medisinsk nødstilfelle.
Ambulansetjenestene er en gren av prehospitale tjenester – som gjennomføres før pasienten kommer til sykehus.

Danmark

I Danmark utgjøres ambulansetjenesten primært av den del som utføres på vegne av Danmarks regioner som en del av det offentlige helsevesen. Sekundært eksisterer det et privat marked, hvor forsikringsselskaper betaler private selskaper for å utføre liggende (ikke akutte) transporter. Noen firmaer på det private marked fungerer også som underentreprenører til det offentlige marked, særlig ved ikke-akutte syketransporter.